钦定古今图书集成/理学汇编/学行典/第191卷 > 潘生
## 钦定古今图书集成/理学汇编/学行典/第191卷 > 潘生

按《杭州府志》：“潘生，富阳人，世业农。幼丧父，独与两弟
奉母居闲出与人执冥甓，治筐筥。大德闲，江南大饥，
自度无所得食，曰：‘吾终无以给母，则母子俱死，等死
耳’。即以母属两弟自佣。回鹘入，乃告母曰：‘儿当佣钱
塘，数月得钱米活，家且自活，母勿忧。既，回鹘人转卖
之辽东大家遣代戍古北口。会有诏，江淮子女流徙’”
者众，禁人毋得转掠饥民，使悉还乡。遂从辽东归。道
逢一女，鬟尾行，问之曰：“淮产也，君南人，能挟我同归
乎？”即相与操瓢道乞，夜泊茅苇中，亲昵日久，曾无一
语。及乱渡淮，送之到庄，见父母。父母引生更衣治酒
张乐，愿以女为生箕帚妾。生毅然辞之，遂归。母死已
三年矣，两弟亦死，追制服，复食其故技于乡以终。